Foto: Saint Louis Zoo AQShda hayvonot olami uchun noyob hodisa ro‘y berdi. Sent-Luis hayvonot bog‘ida Bingva nomini olgan gepard biryo‘la sakkiz dona bolaladi. Hayvonot bog‘i vakillarining ma’lum qilishlaricha, bu - ozodlikda yashamaydigan gepardlar orasidagi eng yuqori ko‘rsatkich. Ma’lumotlarga ko‘ra, bunday sharoitlarda odatda ko‘pi bilan to‘rt gepard dunyoga keladi. Bingva bolalari 26 noyabrda dunyo yuzini ko‘rgan. Gepardchalar bir necha oy davomida jamoatchilik nigohidan uzoqda va hayvonot bog‘i xodimlarining qat’iy nazorati ostida bo‘ladi. Foto: Saint Louis Zoo Bundan avvalgi rekord 2016 yilda Niderlandiyada qayd etilgan edi. O‘shanda gepard biryo‘la olti bolali bo‘lgandi.